SSP วิ่งกว่า 3% โบรกฯ อัพประมาณกำไรปี 65 เพิ่ม หลังซื้อโรงไฟฟ้าชีวมวล 8 MW
SSP วิ่งกว่า 3% โบรกฯ อัพประมาณกำไรปี 65-66 เพิ่ม หลังซื้อโรงไฟฟ้าชีวมวล 8 MW พร้อมปรับเป้าใหม่เป็น 14 บ.
SSP วิ่งกว่า 3% โบรกฯ อัพประมาณกำไรปี 65-66 เพิ่ม หลังซื้อโรงไฟฟ้าชีวมวล 8 MW พร้อมปรับเป้าใหม่เป็น 14 บ.
2 ก.ค. 2564

ผู้สื่อข่าวรายงานว่าวันนี้ (2 ก.ค. 2564) ราคาหุ้นบริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ปิดตลาดภาคเช้า อยู่ที่ระดับ 13.50 บาท เพิ่มขึ้น 0.40 บาท หรือ 3.05% โดยทำจุดสูงสุดที่ 13.90 บาท และทำจุดต่ำสุดที่ 13.10 บาท ด้วยมูลค่าการซื้อขาย 361.78 ล้านบาท

บริษัทหลักทรัพย์ เอเซีย พลัส จำกัด ระบุในบทวิเคราะห์ (2 มิ.ย. 2564) ว่า SSP ได้ประกาศซื้อหุ้นสามัญ 100% ของบริษัท ยูนิ พาวเวอร์ เทค จำกัด (ยูทีพี) เพื่อลงทุนในโครงการโรงไฟฟ้าชีวมวลที่ใช้เศษไม้เป็นเชื้อเพลิง (Biomass) ด้วยกำลังผลิต 8 MW มูลค่าลงทุนโครงการ 500 ล้านบาท โดยมีอัตรารับซื้อค่าไฟแบบ FiT ที่ 4.50 บาทต่อหน่วย ด้วยระยะเวลาซื้อขายไฟฟ้า 20 ปี ซึ่งได้เริ่ม COD ไปแล้วเมื่อ 24 พ.ค. 2562 ทั้งนี้ SSP จะเข้าซื้อหุ้นของยูทีพีในสัดส่วน 49% ภายในเดือน ก.ค. 2564 และคาดจะเข้าซื้อในส่วนที่เหลืออีก 51% ในเดือน พ.ค. 2565
นอกจากนี้ทางฝ่ายวิจัยได้ปรับเพิ่มประมาณการกำไรสุทธิตั้งแต่ปี 2565 เพื่อสะท้อนการเข้าลงทุนในครั้งนี้ภายใต้สมมติฐานเงินลงทุนโครงการที่ 50.50 ล้านบาทต่อเมกะวัตต์ โดยโรงไฟฟ้าดังกล่าวมีการทำ Project Finance ตั้งแต่เริ่มโครงการที่สัดส่วนการกู้ยืมต่อส่วนของผู้ถือหุ้นที่ 70:30 อัตราดอกเบี้ย 7-8% ต่อปี กำหนดสมมติฐานอัตรากำไรขั้นต้นราว 30% โดยมีเศษไม้เป็นต้นทุนหลักราว 50% ของต้นทุนรวม ในเบื้องต้นคาดจะมีอัตราผลประโยชน์ทางเศรษฐศาสตร์ของโครงการ (EIRR) 10% คิดเป็นกำไรต่อปีที่ 55-65 ล้านบาท ภายใต้ประมาณการใหม่คาดกำไรปกติปี 2565 จะเพิ่มขึ้น 4.40% จากเดิมมาอยู่ที่ 1.10 พันล้านบาท และปี 2566 จะเพิ่มขึ้น 5.7% จากเดิมมาอยู่ที่ 1.2 พันล้านบาท
อย่างไรก็ดีภายใต้ประมาณการใหม่มูลค่ามูลค่าในอนาคต (FV) ปี 2564 หลัง XD เท่ากับ 14.00 บาทต่อหุ้น จากเดิมอยู่ที่ 13.60 บาทต่อหุ้น (ภายหลังประกาศ XW (14 มิ.ย.2564) จะอยู่ที่ 12.80 บาทต่อหุ้น จากเดิม 12.40 บาทต่อหุ้น) ซึ่งราคาปรับฐานแล้วระดับหนึ่งแนะนำให้หาจังหวะเข้าลงทุนเมื่อราคาอ่อนตัว